OzLabs/hebrew-wiki-articles huggingface dataset:
ורוות

ורוות מתקופת ה[[פליסטוקן בצוקי סקרבורו בטורונטו, אונטריו, קנדה]]
וָרווֹת הן שכבות 'ריבוד' עונתיות או שנתיות של סלעי משקע או משקע גאולוגי, אשר עוביין אינו עולה על מילימטרים ספורים. השימוש בצורת הרבים מצביע על שכבות זוגיות האופייניות לריבוד זה.

מקור השם Varv בשוודית, ובין פירושיו השונים: "היקפי", "בשכבות" ו"עיגול". כאשר נטבע הביטוי ב-1862 הוא שימש לתאר את השכבות השנתיות השונות במשקעי אגם קרחוני. בקונגרס הגאולוגי שנערך בסטוקהולם בשנת 1910 הציע הגאולוג השוודי גרארד דה גיר כי השם ישמש לתיאור רשמי של כל מערכת שכבות עונתית-שנתית, לאחר שהבחין בדמיון שבין ריבוד משקעים לטבעות שנתיות בחתכי עצים. עם זאת, הרעיון לפיו מתקיים קצב השקעה שנתי או עונתי היה מוכר לפחות מאתיים שנה קודם לכן.

==היווצרות ורוות==

ורוות נוצרות במגוון סביבות היווצרות ימיות ואגמיות ובשינויים שנתיים ועונתיים.

ורווה אופיינית לאגם קרחוני היא משקע בן שתי שכבות:
*שכבה ראשונה – ריבוד קיצי בהיר המכיל משקע גס-גרגיר הנוצר כאשר מי הפשרת שלגים מסיעים סחף אל האגם.
*שכבה שנייה – ריבוד חורפי וכהה המכיל משקע שחק זעיר-גרגיר (דטריטי) הנוצר כאשר פוחתת זרימת מים אל האגם ובעת קפיאת פני השטח שלו.

ורוות שנוצרו בקרקעית אגם מצביעות על גילו של האגם באמצעות מספר השכבות, ומספקות מידע על אירועים גאולוגיים שהשפיעו על התפתחותו.

בנוסף לשינויים עונתיים בתהליך ההשקעה וההרבדה, היווצרות ורוות תלויה בסביבה דלה בחמצן או כאשר מי הקרקעית מלוחים מאוד. בסביבה כזו אוכלוסיית היצורים במים דלילה ולא מתקיימים תהליכי ערבול ביוגניים (bioturbation) המשנים את הריבוד העדין של המשקע. דבר זה מאפשר את שימור הריבוד המקורי.
שכבות חוואר הלשון ב[[נחל פרצים. הקימוט בשכבות נוצר עקב רעידות אדמה.]]

== בישראל ==
סלע מקומי שנוצר על ידי ורוות הוא חוואר הלשון האופייני לאזור דרום ים המלח. חוואר הלשון נוצר בתקופת הפליסטוקן. בתקופת הקיץ נוצרו שכבות דקיקות ובהירות של ארגוניט ואילו שכבות כהות יותר של חומר דטריטי (משקע זעיר-גרגיר שמקורו בשחק סלעים ביבשה) נוצרו בהשקעה חורפית על ידי סחף חרסיתי שהובא לאגם בחורף דרך הנחלים.

==קישורים חיצוניים==

==הערות שוליים==

קטגוריה:סלעי משקע
קטגוריה:לימנולוגיה

fi:Lustosavikronologia
רוברטו בונאנו

רוברטו אוסקר בונאנו (בספרדית: Roberto Oscar Bonano; נולד ב-24 בינואר 1970 ברוסאריו, ארגנטינה) הוא כדורגלן עבר ארגנטינאי.

בונאנו ערך את הופעת הבכורה המקצוענית שלו במדי רוסאריו סנטרל ב-23 בפברואר 1992 במשחק קבוצתו מול הורקאן. הוא שחק בקבוצה 4 עונות בהן ערך 110 הופעות בליגה וזכה עימה בגביע קונמבול ב-1995.

ב-1996 הוחתם בונאנו על ידי קבוצת הפאר הארגנטינאית ריבר פלייט במדיה שיחק עד שנת 2001. בונאנו זכה עם הקבוצה ב-5 אליפויות, בגביע ליברטדורס ובגביע סופרקופה סודאמריקנה. הוא ניהל יריבות קשה עם חוסה לואיס צ'ילאברט ששימש באותן שנים כשוערה של ולס סארספילד. צ'ילאברט הבקיע נגד בונאנו במשחק נבחרתו ואילו בונאנו כבש נגדו בבעיטת פנדל במהלך משחק ליגה. שני השוערים לא הסתירו את סלידתם אחד מהשני בתקשורת. בעונותיו האחרונות ניהל תחרות על המקום בהרכב עם פרנקו קוסטנסו.

ב-2001 הצטרף בונאנו לברצלונה אך לא הצליח לתפוס מקום קבוע בהרכב הקבוצה, מולו התחרו שוערים כמו ויקטור ואלדס הצעיר והטורקי רושטו. אחרי שנתיים בקבוצה עבר לשחק בריאל מורסיה לעונה אחת.

ב-2004 הצטרף לדפורטיבו אלאבס, הוא נאלץ להילחם על המקום בהרכב פעם נוספת עם פרנקו קוסטנזו. עונה לאחר מכן עזב קוסטנזו את הקבוצה עם ירידתה לליגה השנייה ובונאנו שימש כשוער הראשון עד פרישתו.

בונאנו ערך 13 הופעות במדי נבחרת ארגנטינה, רובם במסגרת מוקדמות מונדיאל 2002. הוא שימש כשוער השני של הנבחרת במהלך מונדיאל 2002.

== תארים ==
* רוסאריו סנטרל
** גביע קונמבול - 1995

* ריבר פלייט
** אליפות ארגנטינה - 5 (אפרטורה 1996, קלאוסורה 1997, אפרטורה 1997, אפרטורה 1999, קלאוסורה 2000)
** גביע ליברטדורס - 1996
** סופרקופה סודאמריקנה - 1997

==קישורים חיצוניים==

קטגוריה:כדורגלנים ארגנטינאים
קטגוריה:שוערי כדורגל ארגנטינאים
קטגוריה:רוסאריו: כדורגלנים
קטגוריה:כדורגלני רוסאריו סנטראל
קטגוריה:כדורגלני ריבר פלייט
קטגוריה:כדורגלני ברצלונה
קטגוריה:כדורגלני ריאל מורסיה
קטגוריה:כדורגלני דפורטיבו אלאבס
קטגוריה:כדורגלני נבחרת ארגנטינה
קטגוריה:כדורגלני מונדיאל 2002
קטגוריה:ארגנטינאים שנולדו ב-1970
חרמן בורגוס

חרמן אדריאן ראמון בורגוס (בספרדית: Germán Adrián Ramón Burgos; נולד ב-16 באפריל 1969 במר דל פלאטה, ארגנטינה) הוא כדורגלן עבר ארגנטינאי ומאמן כדורגל. בורגוס נחשב לאחד השוערים הססגונים בארגנטינה, וכונה "הקוף". לאחר פרישתו, עסוק בורגוס באימון שוערים ובניגון בלהקת רוק.

== קריירה ==
בורגוס החל את הקריירה בקבוצת פרו קאריל אואסטה, אחת מהקבוצות הקטנות בארגנטינה. הוא ערך את הופעת הבכורה בליגה ב-3 בספטמבר 1989 ושיחק בקבוצה עד 1994 אז הוחתם על ידי קבוצת הפאר הארגנטינאית ריבר פלייט.

במדי ריבר פלייט הפך בורגוס לאחד השוערים הטובים בליגה וזכה עם הקבוצה ב-7 אליפויות, גביע הליברטדורס ובגביע הסופרקופה סודאמריקנה. הוא התחרה עם רוברטו בונאנו על המקום בהרכב הקבוצה.

ב-1999 הוחתם על ידי מיורקה אך מיעט לשחק בה. ב-2001 עבר לאתלטיקו מדריד והיה מהגורמים לעלייתה של הקבוצה לליגה הראשונה. הוא המשיך לשחק בקבוצה שנתיים נוספות בטרם פרש.

=== במדי הנבחרת ===
בורגוס ערך את הופעת הבכורה במדי הנבחרת במאי 1995, הוא שיחק 36 משחקים, רובם במסגרת המוקדמות למונדיאל 1998 ולמונדיאל 2002 בהן היה חבר בסגל הארגנטינאי ושימש כמחליף.

== תארים ==

ריבר פלייט
* אליפות ארגנטינה – 7 (אפרטורה 1993, אפרטורה 1994, אפרטורה 1996, קלאוסורה 1997, אפרטורה 1997, אפרטורה 1998, אפרטורה 1999)
* גביע ליברטדורס – 1 (1996)
* גביע סופרקופה סודאמריקנה – 1 (1997)

==קישורים חיצוניים==

קטגוריה:כדורגלנים ארגנטינאים
קטגוריה:שוערי כדורגל ארגנטינאים
קטגוריה:מאר דל פלאטה: כדורגלנים
קטגוריה:כדורגלני פרו קאריל אואסטה
קטגוריה:כדורגלני ריבר פלייט
קטגוריה:כדורגלני מיורקה
קטגוריה:כדורגלני אתלטיקו מדריד
קטגוריה:כדורגלני נבחרת ארגנטינה
קטגוריה:מאמני כדורגל ארגנטינאים
קטגוריה:מאמני שוערים ארגנטינאים
קטגוריה:כדורגלני גביע פהד 1995
קטגוריה:כדורגלני קופה אמריקה 1995
קטגוריה:כדורגלני מונדיאל 1998
קטגוריה:כדורגלני קופה אמריקה 1999
קטגוריה:כדורגלני מונדיאל 2002
קטגוריה:ארגנטינאים ממוצא ספרדי
קטגוריה:מאמני אריס סלוניקי (כדורגל)
קטגוריה:מאמני ניואל'ס אולד בויס
קטגוריה:ארגנטינאים שנולדו ב-1969
ג'ון היגינס

ג'ון היגינס (באנגלית: John Higgins; נולד ב-18 במאי 1975) הוא שחקן סנוקר מקצועני סקוטי. היגינס זכה ארבע פעמים באליפות העולם בסנוקר, ודורג במקום הראשון בעולם במשך ארבע עונות. נכון לאוגוסט 2024, היגינס מדורג במקום ה-15 בעולם בדירוג שחקני הסנוקר העולמי.

==ביוגרפיה==
את הקריירה המקצוענית שלו בסבב העולמי החל היגינס בשנת 1992, וכבר בצעירותו נחשב לכישרון גדול. הפריצה הגדולה של היגינס הגיעה בשנת 1998, בה זכה באליפות העולם ובאליפות בריטניה הראשונות שלו.

עד כה זכה היגינס ב-58 תארים מקצועניים (31 תוארי דירוג, 3 תוארי דירוג מינוריים, 21 תארים ללא דירוג, ו-3 תארים קבוצתיים), בהם ארבע זכיות באליפות העולם בסנוקר בשנים 1998, 2007, 2009, ו-2011, שלוש זכיות באליפות בריטניה בשנים 1998, 2000 ו-2010, ושתי זכיות בטורניר המאסטרס בשנים 1999 ו-2006.

היגינס דורג במקום הראשון בעולם במשך ארבע עונות: 1998/1999, 1999/2000, 2007/2008 ו-2010/2011.

היגינס נחשב לאחד משחקני הסנוקר הטובים והמצליחים ביותר בכל הזמנים. במהלך הקריירה ביצע 998 רצפים רשמיים של מאה נקודות ומעלה, שני בכל הזמנים בלבד לרוני או'סאליבן, וצלח 13 רצפים מקסימליים רשמיים של 147 נקודות, שני בלבד בכל הזמנים לרוני או'סאליבן גם כן. כמו כן, היגינס הוא שחקן הסנוקר המבוגר ביותר בכל הזמנים שביצע רצף מקסימלי רשמי של 147 נקודות (גיל 48 ו-268 ימים. נגד פאן ז'נגי בטורניר הצ'מפיונשיפ ליג 2024). עד כה הרוויח היגינס למעלה מ-9 מיליון פאונד במהלך הקריירה, שני בלבד בשיא כספי הזכייה גם כן לאחר רוני או'סאליבן.

בשנת 2008 זכה היגינס באות הכבוד כחבר במסדר האימפריה הבריטית (MBE).

בשנת 2010 היה מעורב היגינס בתקרית בה הואשם בניסיון למכירת משחקים. עיתונאים בריטים העמידו פני אנשי עסקים המעורבים בעולם הסנוקר וקבעו עימו ועם אמרגנו פגישה בבית מלון בקייב, אוקראינה. הפגישה צולמה במצלמה נסתרת במהלכה היגינס התחייב להפסיד ארבעה משחקונים בארבעה טורנירים שונים בתמורה לסכום של 300,000 פאונד. בהמשך, פורסם הסרטון שתיעד את הפגישה, בעקבותיו היגינס הושעה מיידית מהסבב המקצועני ואמרגנו התפטר. היגינס טען שנענה בחיוב לבקשה מתוך פחד מכיוון שהיה בטוח שמדובר באנשים מהמאפיה הרוסית. למרות טענותיו, הורשע והושעה מסבב הסנוקר המקצועני לחצי שנה ונקנס ב-75,000 פאונד.

נכון לשנת 2024, על פי אתר סטטיסטיקות הסנוקר CueTracker, היגינס הוא השחקן שניצח הכי הרבה משחקים (1,302), והכי הרבה משחקונים (8,550) בהיסטוריה של הסנוקר המקצועני.<ref>https://cuetracker.net/statistics/matches-and-frames/won/all-time</ref> כמו כן, הוא השתתף בהכי הרבה משחקים (1,876), ובהכי הרבה משחקונים (14,506) בהיסטוריה של הסנוקר המקצועני.

היגינס נשוי ואב לשלושה ילדים. הוא אוהד מסור של קבוצת הכדורגל סלטיק, ומגיע באופן קבוע למשחקיה של הקבוצה.

==קישורים חיצוניים ==

* [https://wst.tv/players/john-higgins/ ג'ון היגינס], באתר ה-
* 

== הערות שוליים ==

קטגוריה:שחקני סנוקר בריטים
קטגוריה:אלופי עולם בסנוקר
קטגוריה:ספורטאים סקוטים
קטגוריה:חברים במסדר האימפריה הבריטית
קטגוריה:בריטים שנולדו ב-1975
מסילת נילג'ירי ההררית

מסילת נילגירי ההררית או רכבת הרי נילגירי (באנגלית: Nilgiri Mountain Railway או NMR; בטמילית: நீலகிரி மலை இரயில் பாதை) היא מסילת רכבת בהרי נילגירי במדינת טאמיל נאדו שבהודו. המסילה מחברת את העיר מטופלאיאם השוכנת בגובה של 326 מטר דרומית-מזרחית להרים, עם העיר אודהאגאמאנדאלאם שבצידם המערבי והממוקמת בגובה של 2,203 מטר. המסילה היא הרכבת היחידה בהודו הפועלת על גלגל שיניים, והרכבות מונעות באמצעות קטרי קיטור או דיזל. בשנת 2005 היא הוכרזה כאתר מורשת עולמית וצורפה למסילת דרג'ילינג ההימלאית. ההכרזה המאוחדת מכונה מאז "הרכבות ההרריות בהודו".

==היסטוריה==
פסגות הרי נילגירי במרכז דרום תת-היבשת ההודית נישאות לגובה של יותר מ-2,000 מטר. הם מכוסים בג'ונגל סבוך והיו מבודדים עד המאה ה-19. התיישבות בריטית בהרים החלה בסביבות שנת 1820, ועד מהרה החלו קמים בהם בתי קיץ, במיוחד באודהאגאמאנדאלאם בצידם המערבי של ההרים. במחצית השנייה של המאה ה-19 כבר נהגה כל ממשלת מדרס (כיום צ'נאי) לעבור אל ההרים במהלך חודשי הקיץ. הצעות ראשונות להקמת קו הרכבת נוסחו בשנת 1845, וב-1873 הסתיימה הנחתה של מסילת רכבת ברוחב רגיל בין מדרס לעיר מטופלאיאם. כדי להתגבר על שיפועי ההרים צפונית-מערבית לעיר, הוצע להקים רכבת הפועלת על גלגל שיניים, ולבסוף, ב-1882, אומצה השיטה שיושמה בהקמת הרכבת בהר ריגי בשווייץ. עבודות הסלילה החלו בשנת 1891, הקו נחנך ב-1908.

==המסילה==
שתי המסילות המשוננות בין הפסים
אורכו של קו הרכבת הוא 45.88 ק"מ ובו מסילה בודדת צרה ברוחב של 1,000 מ"מ. בין הפסים מונחות שתי מסילות משוננות שכל אחת מהן מרוחקת מהפס החיצוני הסמוך לה מרחק של 455 מ"מ, והרווח ביניהן הוא 44 מ"מ. שיניהן של המסילות ערוכות לסירוגין כדי להבטיח אחיזה גם בסיבובים. 

ניתן לחלק את קו הרכבת לשלושה קטעים. הראשון באורך של 7 ק"מ יוצא ממטופלאיאם, בה ממוקם הדפו של הרכבת, ומטפס 405 מטר אל המישור המרכזי של טאמיל נאדו. בקטע זה אין הרכבת נעזרת בגלגל השיניים והמהירות המקסימלית המותרת לאורכו היא 30 קמ"ש. אורכו של הקטע השני הוא 19 ק"מ, ובמהלכו מטפסת הרכבת 1,330 מטר בעזרת גלגל השיניים ובמהירות מקסימלית של 13 קמ"ש בלבד. השיפוע הממוצע הוא של 1:15 והשיפוע המרבי מגיע ל-1:12. לאורכו של קטע זה 208 עיקולים, 27 גשרים, 13 מנהרות ומנהרה חלקית נוספת. בקטע השלישי שאורכו 18 ק"מ, מטפסת הרכבת את 142 המטר הנותרים במהירות מקסימלית של 30 קמ"ש, וחוצה שלוש מנהרות שבהן המנהרה הארוכה לאורך הקו (282 מטר). משך הנסיעה במעלה ההר הוא כמעט 5 שעות, בעוד שבמורד גומאת הרכבת את המרחק בכ-3.5 שעות.

==ראו גם==
* רכבות בהודו
* מסילת דרג'ילינג ההימלאית
* מסילת קאלקה-שימלה

==קישורים חיצוניים==

* 
* [http://www.indianrail.gov.in/hill_2.html אודות המסילה באתר הרכבת ההודית]
* [http://www.flickr.com/photos/greenroutes/sets/72057594100248640/ תמונות באתר Flickr]
* [http://indiasteam.tripod.com/nmr.htm אודות המסילה]
* [http://www.hindu.com/yw/2005/07/29/stories/2005072900030100.htm כתבה על המסילה בעיתון The Hindu בעקבות הכרזתה כאתר מורשת עולמית]

{| style="float: right; clear: none; padding: 0.1em"
|-
|
<gallery widths="150px" heights="150px">
קובץ:NMR train leaving Hillgrove 05-02-26 48.jpeg|תחנת הילגרוב (ק"מ 18)
קובץ:NMR train at Ketti 05-02-26 75.jpeg|תחנת קטי (ק"מ 25)
קובץ:Wellington railway station.JPG|תחנת וולינגטון (ק"מ 29)
קובץ:Nilgiri ooty railway station .JPG|התחנה הסופית באודהאגאמאנדאלאם (ק"מ 45.88)
</gallery>
|}

נילגירי, מסילת
קטגוריה:הודו: רכבות
נילגירי, מסילת
קטגוריה:טמיל נאדו
שיכחון למאוחר

שיכחון למאוחר (נקרא גם אמנזיה אנטרוגרדית Anterograde amnesia) הוא מושג מתחום הפרעות הזיכרון - אובדן זיכרון של מה שקרה לאחר גורם האמנזיה, בשונה משיכחון למוקדם שבה אירועים שלפני גורם האמנזיה נשכחים. שיכחון למאוחר היא אחת המחלות המסתוריות ביותר בתחום הנוירולוגיה מכיוון שהמכניקה המדויקת של זכירת אירועים עדיין לא מובנת כהלכה, למרות שידוע אילו אזורים במוח מעורבים בתהליך זה.

==סיבות==
המחלה בדרך כלל נרכשת על ידי שתי דרכים: שימוש בסמים (בנזודיאזפינים לסוגיהם כמו: רוהיפנול, דורמיקום ורסטוריל הידועים בהשפעתם הגורמת לשכחה), או שהיא נגרמת כתוצאה מפגיעה קוגניטיבית במערכת הזיכרון באזור ההיפוקמפוס ( "השער", אזור פנימי במוח, באונות הרקתיות (טמפורליות), שתפקידו קידוד אינפורמציה חדשה).
אמנזיה אנטרוגרדית נצפית גם בחולים שבמסגרת מחלתם נאלצו להסיר אזורים המערבים אגירת זיכרונות חדשים כמו: פגיעה באונה הרקתית שבה מתרחש כל תהליך אגירת הזיכרונות. בדרך כלל חולים עם התקפי פרכוס שהתחילו מהאונה הרקתית, יצטרכו להסיר אזורים אלו במוח, חולים עם גידול באזור זה של המוח יתאפיינו גם הם באמנזיה אנטרוגרדית.

==תסמינים==
חולים באמנזיה אנטרוגרדית יכולים להתאפיין ברמות שונות של שכחנות, מקרים נדירים נרשמו שבהם נפגעו אנשים בצורה משולבת של אמנזיה אנטרוגרדית ואמנזיה רטרוגרדית, מחלה זו נקראת אמנזיה כללית שבהם מתקיים איבוד זיכרון מוחלט.
במקרים שבהם האמנזיה נגרמת על ידי שימוש בסמים, המחלה היא קצרת טווח והחולים יכולים להשתקם ממנה. בפגיעה באונה הרקתית, במקרים אלו שנחקרו לעומק מתחילת שנות ה-70, חולים התאפיינו בנזק תמידי, למרות ששיקום הוא אפשרי זה תלוי בנסיבות ובמצב החולה.

==ראו גם==
* קלייב ורינג

==קישורים חיצוניים== 

* אלומית ישי, [http://cafe.themarker.com/view.php?t=783191 הספד ל-HM: הניתוח הצליח, החולה איבד את הזיכרון], אתר קפה דה מרקר, 16 בדצמבר 2008

קטגוריה:ערכים שבהם תבנית בריטניקה אינה מתאימה
קטגוריה:תסמינים וסימנים הקשורים להכרה, תפיסה, מצבים רגשיים והתנהגות
קטגוריה:זיכרון
תקלה גיורגיס הראשון, קיסר אתיופיה

תקלה גיורגיס הראשון (בעברית: "הצמח של ג'ורג' הקדוש") היה קיסר אתיופיה (הוכתר תחת השם פיקר סגד) ומלך לסירוגין בשנים 20 ביולי 1779- יוני 1800. הוא היה בנו של יוהנס השני מוויזרו סאנצ'יוייר, ואחיו של תקלה היימנות השני.

סוון רובנסון מתאר את תקלה גיורגיס כקיסר האחרון שסמכויותיו עדיין היו בידיו.

==קישורים חיצוניים==

קטגוריה:אתיופיה: תקופת השופטים
קטגוריה:השושלת הגונדרית
קטגוריה:קיסרי אתיופיה
קטגוריה:מלכים אפריקאים
קטגוריה:ילידי 1751
קטגוריה:נפטרים ב-1817
QWERTY

פריסת QWERTY
מכונת כתיבה ישנה עם סידור QWERTY
מקלדת אנגלית-עברית סטנדרטית בפריסת QWERTY]]
QWERTY הוא הסידור הנפוץ ביותר של מקשי המקלדת באנגלית. מקור שמו בסדר קריאת האותיות מהקצה השמאלי של השורה העליונה במקלדת המסודרת בסידור זה.

סידור זה הומצא על ידי הממציא כריסטופר שולס, בשנות השבעים של המאה התשע עשרה. שולס עבד על פיתוח מסחרי של מכונת הכתיבה, שהייתה קיימת בזמנו אך כמעט ולא נמכרה. במכונות הכתיבה הראשונות סודרו המקשים לפי סדר האלף-בית, והמנופים שתפקידם היה להקיש על הנייר, היו חוזרים למקומם לאט. כתוצאה מכך, הקלדה מהירה מדי של אותיות שהמקשים שלהן היו סמוכים זה לזה גרמה לכך שהמנוף של האות הבאה היה נתקל במנוף של האות הקודמת שלא הספיק לחזור למקומו. לכן שולס וויתר על הסדר האלפביתי שניסה בהתחלה, וסידר את המכונה מחדש בצורה שבה האותיות הנפוצות באלפבית הלטיני יהיו רחוקות זו מזו ככל האפשר. 

מכונות כתיבה מאוחרות יותר כבר השתמשו בקפיצים כדי להחזיר את המנופים למקומם, אך המומנטום של פריסת QWERTY כבר היה בלתי הפיך. 

לאחר הצלחת מכונת הכתיבה של שולס, והיות שכל מי שלמד הקלדה עיוורת למד סידור מסוים זה של אותיות – סידור המקשים בלוח המקשים נשמר גם כשכבר רוב מכונות הכתיבה היו חשמליות וגם כשהן הוחלפו במקלדות המחשבים. אמנם במחשב ובמכונות הכתיבה החשמליות לא היה צורך כבר בהרחקת האותיות זו מזו, אך ההרגל השתמר והמקלדת נשארה נפוצה עד היום.

קיימים סידורים שונים מ-QWERTY, אך אלו לא אומצו על ידי הציבור הרחב. קיימים מחקרים שעל פיהם מקלדת דבוראק מקצרת את זמן ההקלדה בכחמישה עד עשרה אחוזים ומונעת אי דיוקי הקלדה, עייפות וכאב, אך טענות אלו שנויות במחלוקת. עם זאת, האמונה העממית שהפריסה נבנתה כדי להאט את הקצב, במכוון, אינה מנומקת היטב במחקר.

ממכונת הכתיבה עבר סידור QWERTY למכשירים אחרים שבהם יש מקלדת, כגון טלפרינטר, מחשב אישי, מכשיר בלקברי, טאבלט, וטלפון חכם.

== קישורים חיצוניים ==

* 
*טלי לכיש וניצן וינפלד, [https://web.archive.org/web/20150208181835/http://net.nana10.co.il/Article/?ArticleID=168583&sid=127 האמת מאחורי סידור המקשים במקלדת], בנענע 10
* The Economist, [http://www.independent.org/newsroom/article.asp?id=356 The QWERTY Myth] – המיתוס של QWERTY
* [http://www.bbc.com/capital/story/20180521-why-we-cant-give-up-this-odd-way-of-typing Why we can't give up this odd way of typing] מאתר ה-BBC

== הערות שוליים ==

קטגוריה:הנדסת אנוש
קטגוריה:מקלדת המחשב
קטגוריה:ארצות הברית: המצאות

it:Tastiera (informatica)#QWERTY
טב למיתב טן דו מלמיתב ארמלו

טב למיתב טן דו מלמיתב ארמלו הוא ביטוי בארמית בבלית המופיע בתלמוד שפירושו המילולי בעברית "טוב לשבת בשניים מלשבת באלמנות".

הביטוי מופיע בגמרא במספר מקומות בשם ריש לקיש הקובע כי האישה תעדיף לחיות עם בעל, גם אם יש בו פגמים שונים, מבחינה חיצונית, בריאותית או התנהגותית, ובלבד שלא להישאר במצב של רווקות.

==הבסיס לקביעה זו==
לדעת הרב יוסף דב סולובייצ'יק חזקת "טב למיתב טן דו" איננה קביעה היסטורית, השייכת לתחום הפסיכולוגיה או הסוציולוגיה, הנתונה בתקופות שונות לשינויים, אלא יש להתייחס אליה כעמדה על-היסטורית מטאפיזית, השייכת בכל הזמנים ובכל המקומות.

אלה הם דבריו בחוברת זה סיני - שיחה לפרשת קורח (עמ' 2–3):

"אשה מעדיפה לחיות בשניים מאשר לבד. לחזקה זו אין כל קשר עם הסטטוס החברתי והפוליטי של האשה בזמן העתיק. אין החזקה בנויה על גורמים סוציולוגיים. זהו פסוק בבראשית: 'אל אישך תשוקתך'. זו היא קללה מטפיזית מוטבעת בשורש האישיות הנשית. האשה - כשהיא בודדה - סובלת ללא השוואה יותר מהאיש... וזה לא ישתנה לעולם - 'כימי השמים על הארץ'. אין זו עובדה פסיכולוגית אלא עובדה אקזיסטנציאלית. אין זו תוצאה של סטטוס נחות של האשה, אלא זה מתחייב מההבחנה היסודית בין אישיות האשה ובין אישיות האיש. חיי רווקה זקנה הם הרבה יותר אומללים וטרגיים מחיי רווק זקן. זאת הייתה אמת בזמן העתיק, וזו עדיין אמת בהווה, וזו תהיה אמת גם בעוד אלף שנה מעכשיו".

ישנם אחרים שאינם מקבלים את השקפתו של הרב סולובייצ'יק בעניין זה, ורואים בחזקה זו קביעה התלויה במצב פסיכולוגי-חברתי שהיה קיים בתקופת חז"ל, העשוי להשתנות ממקום למקום ומתקופה לתקופה.

==נגזרות הלכתיות==
לדוגמה במסכת כתובות מובא, כי במידה והבעל התנה לפני החתונה כי הוא נושא את אשתו "על מנת שאין עליה מומין" כשהכוונה למומים הפוסלים כהנים מעבודת המקדש כגון: איטרת יד ימין, צליעה וכדומה ובנוסף אליהם גם ריח גוף לא נעים, ריח זיעה והזעת יתר, ריח פה דוחה ועוד. ולאחר החתונה התברר כי קיימים באישה מומים אלו או אחד מהם והבעל לא יתרצה לכך, אלא יחליט שאין הוא חפץ בהמשך הנישואין אפילו אם תלך לרופא שיצליח לרפא אותה, אזי האישה לא תזדקק אפילו לגט, מאחר שבכך התברר למפרע שהיא כלל לא הייתה נשואה מאחר שהתנאי לא התקיים בזמן החתונה. אולם לעומת זאת, אם נשא אותה הבעל על מנת שאין עליו מומים אלו והלך לרופא וריפא אותו, הנישואין יהיו תקפים, זאת משום שעל פי הכלל "טב למיטב טנדו", אנו אומרים שהאישה לא מקפידה על כך.

שימוש נוסף בנימוק מופיע בהלכה הבאה: "אמר רב יהודה אמר רב: אסור לאדם שיקדש את האשה עד שיראנה שמא יראה בה דבר מגונה ותתגנה עליו ורחמנא אמר ואהבת לרעך כמוך". התלמוד מסביר שאיסור זה חל על הבעל, אך לא על האישה, וממילא אין איסור שהיא תקבל קידושין על ידי שליח מטעמה (למרות שיש לכך עדיפות כי "מצווה בו יותר מבשלוחו"). הטעם להבדל זה הוא דברי ריש לקיש לפיהם "טב למיתב טן דו מלמיתב ארמלו".

== הערות שוליים ==

קטגוריה:הלכות אישות
קטגוריה:משפט עברי: דיני משפחה ואישות
קטגוריה:מילים וביטויים בארמית
קטגוריה:כללים ועקרונות בהלכה
קטגוריה:כללי חזקות
האגן דאז

האגן דאז (באנגלית: Häagen-Dazs) היא מותג גלידה אמריקני. יצרנית הגלידה האגן דאז נוסדה בשנת 1961 על ידי שני יהודים-אמריקאים בברונקס שבניו יורק. כיום מיוצרות גלידות תחת המותג האגן דאז שמשתייך לתאגיד המזון הבינלאומי ג'נרל מילס. גלידת האגן דאז נחשבת לגלידת סופר-פרימיום בשל העובדה שבמהלך ייצורה מוחדרת לתוכה כמות קטנה מאוד של אוויר, ולא מוספים לה חומרים מתחלבים פרט לביצים טריות.

==היסטוריה==
בשנת 1961 פתחו בני הזוג רובן ורוז מאטוס, יהודים ממוצא פולני, חנות גלידה בשם האגן דאז בברונקס שבניו יורק. תחילה הציעו שלושה טעמים בלבד: וניל, שוקולד וקפה. בתוך מספר שנים הפכה האגן דאז לרשת גלידריות הפרוסה לאורכה ולרוחבה של ארצות הברית ובעוד 54 מדינות אחרות, ואף החלה למכור את תוצרתה במרכולים.

בשנת 1983 נמכרה האגן דאז לחברת פילסברי שהיא חברה בת של ג'נרל מילז. בארצות הברית ובקנדה מיוצרות הגלידות על ידי שותפות בין פילסברי לבין תאגיד המזון הבינלאומי נסטלה.

==שם המותג==
שם המותג האגן דאז הוא דוגמה מוצלחת לאשליית המיתוג הזר (foreign branding). מייסדי החברה ביקשו לתת למוצרים חזות סקנדינבית על ידי המצאת שם בעל סממנים לשוניים המרמזים על מוצא סקנדינבי. המאפיינים המיוחדים שנועדו לייצר את הזיקה הנדרשת בעיני הצרכן האמריקני הם ארבעה: האומלאוט מעל האות השנייה בשם (ä), הכפלת ה-a, צירוף האותיות zs ומבנה ההברה הנדמה לסקנדינבי (לדוגמה, האגן-קופנהגן). כדי לחזק את הרושם, התווית המקורית של האגן דאז כללה את קווי המתאר של מפת דנמרק. למרבה האירוניה, בדנית לא קיים אף אחד מן המאפיינים הלשוניים שפורטו לעיל, ובאף אחת מן השפות הסקנדינביות לא מקובלים הצירופים äa ו-zs (אף ש-a בודדת עם אומלאוט קיימת בשוודית ובפינית, והצירוף aa ללא אומלאוט מקובל בפינית). בנוסף, אף על פי שלהאגן דאז סניפים במדינות רבות, אף לא אחד מהם נמצא בסקנדינביה. שתי המילים המרכיבות את שם המותג הן חסרות כל משמעות בכל שפה. המילה הראשונה קרובה לשם Hagen, שהוא שם משפחה מוכר בדנמרק, בנורווגיה ובגרמניה, שם פרטי גרמני ושם עיירה בגרמניה. הצירוף zs במילה השנייה מקובל אך ורק בשפה ההונגרית אך אין בשפה זו כל משמעות למילה Dazs.

בשנת 1980 ייסד ריצ'רד סמית את החברה Frusen Glädjé, שייצרה אף היא גלידות פרימיום לשוק האמריקני והתחרתה בהאגן דאז. החברה חיקתה את הרעיון של יצירת זיקה לסקנדינביה באמצעות שם המותג, אם כי במקרה זה הייתה לשם משמעות בשוודית (עונג קפוא).

==האגן דאז בישראל==
גלידות האגן דאז נמכרות במרכולים במכלים של פיינט. עד שנת 1998 הייתה זכיינית דומינו'ס פיצה בישראל, "אומני מותגי מזון", שנוהלה על ידי אורי יוגב, גם זכיינית האגן דאז ומכרה את הגלידות גם באמצעות רשת הפיצריות. ב-1998 עבר הזיכיון לפילסברי ישראל, אולם בשנת 2003 נחתם הסכם חדש למכירת מוצרי האגן דאז על ידי דומינו'ס פיצה, ובהמשך באמצעות רשת פיצה האט.
בסוף שנת 2007 הוכנסו גלידות האגן דאז לתפריט הקינוחים של רשת בתי הקפה קפה ג'ו. כיום המותג מיובא ומופץ על ידי חברת ג'נרל מילס ישראל.

==ראו גם==
* בן אנד ג'ריז
* בסקין-רובינס

==קישורים חיצוניים==

* 

* [http://www.haagen-dazs.com/ אתר הבית של האגן דאז]

==הערות שוליים==

קטגוריה:מותגי גלידה
היינריך קליי

היינריך קליי (בגרמנית: Heinrich Kley; 15 באפריל 1863 – 1945) היה קריקטוריסט, קרטוניסט פוליטי וצייר גרמני.

== ביוגרפיה ==
קליי, יליד קארלסרוהה, החל את לימודיו ב"אמנות פרקטית" באקדמיית קארלסרוהה, וסיים אותם במינכן. עבודתיו המוקדמות היו פורטרטים שגרתיים, נופים, טבע דומם, נופי ערים, וציורים היסטוריים. בערך משנת 1892 זכה במוניטין של "אמן תעשייתי", ציר סצנות ייצור בצבעי מים ושמן. צבעים אלו סיפקו את השקפתו העמוקה של העולם התעשייתי המודרני. קליי זכה במוניטין גדול גם כצייר הומוריסטי, ביצירות עיפרון, שפורסמו בעיתון היוגנדסטיל והעיתון הידוע לשמצה זימפליציסימוס.

קליי נפטר במינכן אך יום מותו אינו ברור. חלק מהשמועות אומרות שנפטר בשנות ה-40 המוקדמות. וחלקן אומרות שנפטר ב-2 באוגוסט 1945. מקורות שונים מעידים שיום מותו היה ה-8 בפברואר 1952.

הקרטוניסט ג'ו גרנט התרשם מעבודתו של קליי, והציג את ציוריו לוולט דיסני, שבנה אוסף פרטי נרחב. מספר מהפקות דיסני המוקדמות, בעיקר פנטסיה, חשפו את השראתו של קליי.

מאחר שדיסני התעניינו והדפיסו מחדש את עבודותיו, קליי עדיין ידוע בארצות הברית, אך ידוע מעט מאוד בגרמניה.

==קישורים חיצוניים==

קטגוריה:ציירים גרמנים
קטגוריה:קריקטוריסטים גרמנים
קטגוריה:גרמנים שנולדו ב-1863
קטגוריה:גרמנים שנפטרו ב-1945
אינולין

אינולינים הם קבוצה של פוליסכרידים טבעיים המיוצרים על ידי מספר סוגי צמחים. האינולינים שייכים למשפחה של סיבים הידועים בשם פרוקטאנים (פולימרים של פרוקטוז). הצמחים משתמשים באינולין כאמצעי לאחסון אנרגיה, ובדרך כלל ניתן למצוא את האינולין בשורש או בקנה השורש. רוב הצמחים המסנתזים ומאחסנים אינולין לא מייצרים פחמימות אחרות כגון עמילן.

בבדיקת פינוי אינולין, האינולין משמש לצורך מדידה של קצב הסינון של הכליה בדרך של הזרקתו לגוף האדם ומדידת כמות האינולין בשתן. לאינולין שתי תכונות שהופכות אותו לחומר מועדף למדידה:
# משקלו המולקולרי קטן מ-400 דלטון, ולכן הוא יכול לחדור לתוך הנפרון.
# האינולין לא נספג מחדש בניגוד לסוכר.

קצב הסינון הכלייתי נתון בנוסחה הבאה:

:<math>GFR = \frac { \mbox{Urine Concentration} \times \mbox{Urine Flow} }{ \mbox{Plasma Concentration} }</math>
==קישורים חיצוניים==

* 

קטגוריה:רב-סוכרים
קטגוריה:מערכת השתן
התפלגות לוגיסטית

{s\left(1+e^{-(x-\mu)/s}\right)^2}\!</math>|
מצטברת=<math>\frac{1}{1+e^{-(x-\mu)/s}}\!</math>|
תוחלת=<math>\ \mu</math>|
סטיית תקן=<math>\frac{\pi}{\sqrt{3}}s\!</math>|
חציון=<math>\ \mu</math>|
שכיח=<math>\ \mu</math>|
שונות=<math>\frac{\pi^2}{3} s^2\!</math>|
אנטרופיה=<math>\ln(s)+2\,</math>|
מומנטים=<math>e^{\mu\,t}\,\mathrm{B}(1-s\,t,\;1+s\,t)\!</math><br />עבור <math>|s\,t|<1\!</math>, פונקציית בטא|
אופיינית=<math>e^{i \mu t}\,\mathrm{B}(1-ist,\;1+ist)\,</math><br />for <math>|ist|<1\,</math>|
גבנוניות=<math>\ 6/5</math>|
צידוד=<math>\ 0</math>
}}
התפלגות לוגיסטית היא התפלגות רציפה, שעד כדי הזזה וכיווץ, הקובעים את התוחלת והשונות, פונקציית ההתפלגות המצטברת שלה היא הפונקציה הלוגיסטית <math>\ \frac{1}{1+e^{-x}}</math>. צורת ההתפלגות דומה לזו של ההתפלגות הנורמלית, אך היא בעלת גבנוניות גדולה יותר (החריגות מהתוחלת הן גדולות ונדירות יותר). 

==פונקציית ההתפלגות==
ההתפלגות הלוגיסטית מאופיינת בשני פרמטרים, <math>\ \mu</math> ו- <math>\ s</math>. פונקציית ההסתברות המצטברת של ההתפלגות היא הפונקציה הלוגיסטית המוזזת ב-<math>\ \mu</math> ומכווצת פי <math>\ s</math>: <math>F_X(x) = \frac{1}{1+e^{-(x-\mu)/s}}\!</math>

פונקציית הצפיפות היא הנגזרת של פונקציה זו: <math>\ f_X(x) = \frac{e^{-(x-\mu)/s}}{s(1+e^{-(x-\mu)/s})^2}</math>. למשתנה מקרי בעל התפלגות כזו יש תוחלת <math>\ \mu</math>, ושונות <math>\ \frac{\pi^2s^2}{3}</math>.

===פונקציית סיכון===
פונקציית הסיכון (Hazard function) של ההתפלגות לוגיסטית היא : 
<math>h(x)=\frac{1}{s(1+e^{-(x-\mu)/s})}\!</math>

==שימושים==
*בשחמט, דירוג השחקנים מחושב על פי התפלגות לוגיסטית במד הכושר.
*באקולוגיה משמשת ההתפלגות הלוגיסטית לתיאור הגידול הטבעי באוכלוסיית מינים, התלוי בגודל האוכלוסייה הקיימת ובכמות המשאבים הזמינים.
*באפידמיולוגיה - לתיאור התפשטות מגפות.
*בפסיכולוגיה - לתיאור תהליכי למידה.
*תיאור האופן שבו טכנולוגיות, מקורות אנרגיה או מוצרי שיווק מסוגים שונים נפוצים ומחליפים אלו את אלו.

==קישורים חיצוניים==

* 

לוגיסטית
פוליקרבונט

תקליטור, עשוי מפוליקרבונט
פוליקרבונט הוא שם כללי למשפחת פולימרים סינתטיים תרמופלסטיים. פוליקרבונט בעל עמידות מעולה לנגיפה, עמידות טובה בחומרים חריפים וחום רב יחסית יחד עם תכונות שקיפות מצוינות, לעיתים טובות יותר משל זכוכית, למשל בסוג הפוליקרבונט הקרוי CR-39 ומשמש לאופטיקה. בשל כך השימוש בו נפוץ הן ליישומים ביתיים והן למוצרים הדורשים עמידויות מיוחדות.

== הרכב כימי ==
פוליקרבונט הוא פלסטיק שבו המונומרים קשורים זה לזה בקשרי קרבונט (-O-(C=O)-O-). ישנם 2 סוגי פוליקרבונט עיקריים : אליפטי וארומטי. פוליקרבונט המבוסס על ביספנול A (פנול מבוסס בנזן) עמיד ביותר לנגיפה עד כי ניתן לייצר ממנו חלונות חסיני ירי. עם זאת, עמידותו בשריטות נמוכה ולכן יש לצפות עדשות משקפיים, למשל, העשויות מפוליקרבונט, בציפוי קשה נגד שריטות.
היחידה החוזרת בפוליקרבונט המיוצר מביספנול A
תכונותיו האופטיות של הפוליקרבונט דומות לאלו של פולימתיל מתאקרילט (PMMA, אקריל או בשמו המסחרי "פרספקס") אך הפוליקרבונט אינו שביר ויקר יותר לייצור.

== יישומים ==
* הזרקה לתבניות לייצור מוצרים, לדוגמה : תקליטורים, עדשות משקפיים, מארזים לנגני מדיה דיגיטליים, ציוד מעבדה.
* שיחול לצינורות, מוטות ופרופילים.
* שיחול בין גלילים לייצור לוחות המעובדים עיבוד משני בוואקום פורמינג, כיפוף בחום, חיתוך לייזר, CNC וכדומה. מוצרים אופייניים מלוחות פוליקרבונט הם מגנים לכוחות שיטור, מסכות להגנה על הפנים, מארזים וקופסאות לציוד רגיש, ראדומים לאנטנות, שלטי פרסומת, גופי תאורה ומארזי מחשב (למשל זה של ה־MacBook)
* ייצור בקבוקי מים.
* הפוליקרבונט משמש כיום בתעשיית הסמארטפונים, מכשיר הידוע שחלקי הפלסטיקה שלו מיוצרים מפוליקרבונט הוא ה־Samsung GALAXY s5.
* בתעשיית הרכב - לדוגמה: בדגם המכונית החשמלית Estrima Birò המיוצרת באיטליה - הדלתות הנשלפות עשויות מ"פוליקרבונט", בדגם מכונית הקונספט לנצ'יה סיבילו אשר הוצגה על ידי יצרנית הרכב האיטלקית לנצ'יה האיטלקית בשנת 1978 החלונות עשויים מפוליקרבונט

ביישומים החשופים למזג האוויר וקרינה אולטרה סגולה, מצופה הפוליקרבונט בדרך כלל בשכבה חיצונית של פולימר אחר חסין יותר לשריטות ומתוסף בתוספי הגנה כנגד קרינת השמש.

שמות מסחריים נפוצים של פוליקרבונט הם Lexan של ג'נרל אלקטריק, Makrolon של באייר, פלסן של פלרם ואחרים.

==קישורים חיצוניים==

* 
==הערות שוליים==

קטגוריה:תרכובות אורגניות
קטגוריה:חומרי גלם
קטגוריה:פולימרים
קטגוריה:גרמניה: המצאות
קנטוריון

קנטוריון רומאי
קנטוריון (מלטינית: centurio) או שר-מאה הייתה דרגה צבאית בצבא הרומאי.

בתחילה הייתה הקנטוריון דרגה במערך המניפול, שהורכב מקבוצה הומוגנית של חיילים רגלים, בת שישים או מאה ועשרים חיילים, שעליהם היו מופקדים שני שרי מאה – אחד שימש כמפקד היחידה, והאחר כסגנו.

לאחר הרפורמות של גאיוס מריוס פיקד שר המאה על הקנטוריה, יחידה שהורכבה משמונים חיילים, כל קוהורטה הורכבה משש קנטוריות. בקוהורטה הראשונה היו רק חמישה שרי מאה, וכל לגיון הורכב מעשר קוהורטות, כך שבכל לגיון היו 59 שרי מאה.

בדרך כלל היו הקנטוריונים חיילים שקודמו משורות הלגיונרים הפשוטים על ידי הטריבונים הצבאיים. פרימוס פילוס (מילולית: הכידון הראשון) נחשב לדרגה הגבוהה ביותר שקנטוריון יכול להגיע אליה. הקנטוריונים הוצבו בקוהורטות לפי בכירותם: שרי המאה הבכירים ביותר היו חלק מן הקוהורטה הראשונה והזוטרים ביותר - חלק מן הקוהורטה העשירית. כאשר קנטוריון קודם, הוא הועבר לקוהורטה הבכירה הבאה.

בתחומי אחריותו של הקנטוריון היו ענייני השגרה של החיילים: לאמן אותם לקרב, לוודא שהם שומרים על הציוד שלהם במצב תקין ועל התנהגות ממושמעת. לקנטוריון הייתה סמכות שיפוט על חייליו במקרים של עברות פעוטות והוא יכול היה להטיל עונשים גופניים. ההיסטוריון צבי יעבץ מתאר את תפקיד הקנטוריון כרב-סמל מקצועי.

השירות כקנטוריון נתן לחייל אפשרות לניידות חברתית והזדמנות לשפר את מצבו באזרחות, עם השחרור הפך הקנטוריון לשעבר למגיסטראט בכיר במוניקיפיות ועלה בסולם החברתי לדרגת פרש. אחדים מהקנטוריונים אף הפכו לחברי הסנאט.

== ראו גם ==

=== קנטוריונים היסטוריים ===

* אגאתיוס הקדוש
* לוקיוס ארטוריוס קסטוס

=== בהקשר זה ===

* הצבא הרומי

==קישורים חיצוניים==

* 

* [http://www.ancient.eu/Centurion/ ערך מקיף על הקנטוריונים] 
* 

קטגוריה:הצבא הרומי
קטגוריה:דרגות צבאיות ברומא העתיקה
נואל מרטין

נוֹאֵל מרטין (Noël Martin; 1959 – 14 ביולי 2020) היה בריטי, שנפל קורבן לפשע שנאה של תקיפה על ידי ניאו נאצים.

==ביוגרפיה==

מרטין נולד ב-1959 בג'מייקה. לאחר שהיגר לבריטניה, התגורר בברמינגהאם. ב-16 ביוני 1996, בעת ששהה בברנדנבורג, גרמניה, ועבד שם כפועל בניין, הותקף מרטין בגלל עורו השחום בידי ניאו נאצים, שהשליכו לבנת בטון על מכוניתו. הלבנה ניפצה את חלון הרכב והוא נפגע קשות בראשו ובעמוד השדרה, נותר משותק בארבע הגפיים (קואדריפלגיה), ונזקק לעזרה של 24 שעות ביממה.

מרטין התפרסם כשביקש בשנת 2006 סיוע בהתאבדות, על ידי המתתו בהמתת חסד. פרסומו גרר הפקה של סרט תיעודי על חייו, שהפיק ערוץ 4 הבריטי בשנת 2009.

נפטר ב-14 ביולי 2020.

== קישורים חיצוניים ==
* [http://www.spiegel.de/international/germany/0,1518,438685,00.html Roman Heflik. "Noel Martin's Final Struggle: Neo-Nazi Victim Battling to the Death", Der Spiegel, September 29, 2006]

==הערות שוליים==

קטגוריה:קורבנות פשעי שנאה
קטגוריה:קורבנות פשע בגרמניה
קטגוריה:בריטים שנולדו ב-1959
קטגוריה:בריטים שנפטרו ב-2020
שער סאלאריה

פורטה סאלאריה לפני הריסתו ב-[[1871.]]
שער סלאריה (בלטינית: Porta Salaria - "פורטה סאלאריה") היה שער בחומת אורליאנוס שברומא. השער נהרס בשנת 1871, שוקם שנתיים לאחר מכן, ונהרס בשנית בשנת 1921.

==היסטוריה==
שער סאלאריה נבנה כחלק מחומת אורליאנוס על ידי הקיסר אורליאנוס במאה השלישית. השער, ממנו יצאה הויה סאלאריה נובה (דרך סאלאריה החדשה), כלל פתח יחיד ומשני צדדיו מגדלי שמירה בצורת מחצית עיגול. בסמוך לשער היו גני סאלוסטיוס.

במהלך המאה החמישית שוקם השער על ידי הקיסר פלביוס אוגוסטוס הונוריוס, ונפתחו מעל הפתח שלושה חלונות גדולים.

מלך הויזיגוטים, אלאריק הראשון פרץ לרומא מבעד שער זה במהלך ביזת רומא בשנת 410.

במהלך ימי הביניים המשיך השער לפעול בשמו הרומי המקורי, ולא "זכה" לשם נוצרי בדומה לשאר שערי רומא.

ב-20 בספטמבר 1870 פרצו חיילי ממלכת איטליה מבעד לחומות העיר בין השער לבין שער פיה. השער נפגע בצורה קשה מחילופי הארטילריה, ונהרס בשנת 1871 בשל הפגיעה הקשה בו.

בשנת 1873 נבנה השער מחדש על ידי האדריכל וירג'יניו וספיניאני, אולם בשנת 1921 הוחלט להרוס את השער המשוחזר ולבנות באתר כיכר על מנת להקל על תנועת כלי הרכב.

במהלך הריסת השער בשנת 1921 נערכו באתרו חפירות ארכאולוגיות במסגרתן התגלו מערות קבורה שהיו לאורכה של ויה סאלאריה במאה הראשונה לפנה"ס.

==קישורים חיצוניים==

* [http://penelope.uchicago.edu/Thayer/E/Gazetteer/Places/Europe/Italy/Lazio/Roma/Rome/_Texts/PLATOP*/Porta_Salaria.html סמיואל בול פלאטנר, מילון טופוגרפי של רומא העתיקה, הוצאת אוניברסיטת אוקספורד, 1929, בעמ' 416].

סאלאריה
ניקולאי ריומין

ניקולאי ריומין (ברוסית: Николай Николаевич Рюмин) (5 בספטמבר 1908, מוסקבה – 1942, אומסק) היה שחמטאי רוסי מהחזקים בשחקנים הסובייטים בשנות השלושים.

ריומין היה אלוף מוסקבה בשנים 1931, 1932,
1933/34 וב-1935. 

ריומין שיחק שלוש פעמים בגמר אליפות ברית המועצות. בשנת 1931 הגיע למקום השני באליפות השביעית של ברית המועצות שהתקיימה במוסקבה עם 10/17 (ניצח: מיכאל בוטביניק). בין היתר ניצח את בוריס ורלינסקי שסיים במקום השלישי ואת פדור בוגאטירצ'וק.

בשנת 1933 חלק ריומין מקום 10-11 באליפות השמינית של ברית המועצות שהתקיימה בלנינגרד עם 10/19 (ניצח: מיכאל בוטביניק).

בשנת 1934/35 חלק ריומין מקום 3-4 עם פדור בוגאטירצ'וק באליפות התשיעית של ברית המועצות שהתקיימה בלנינגרד (ניצחו: גריגורי לבנפיש ואיליה רבינוביץ).

תוצאתו הבינלאומית הטובה ביותר של ריומין הייתה בלנינגרד בשנת 1934 עת חלק מקום שני עם פטר רומנובסקי ולפני מקס אויבה (ניצח: מיכאל בוטביניק).

בשנת 1935 ניצח ריומין בתחרות גטבורג. באותה שנה חלק מקום 11-14 בתחרות במוסקבה. (ניצחו: מיכאל בוטביניק וסאלו פלור). 

בשנת 1936 חלק מקום 7-10 בתחרות מוסקבה (ניצח: חוסה ראול קפבלנקה). 

בשנת 1936 בריאותו התערערה והוא מת משחפת במהלך מלחמת העולם השנייה באומסק שבסיביר.

==הסתעפויות פתיחה על שמו==
שמו של ריומין נקשר לשתי הסתעפויות פתיחה. הסתעפות ריומין בהגנה ההודית של המלכה שנותחה על ידו וכן על ידי אנדור לילינטל : 1. ד4 פו6 2. ג4 ה6 3. פו3 ב6 4. ז3 רב7 5. רז2 רב4+ 6. רד2 רה7 <br />
הסתעפות מוסקבה או ראוזר בסיציליאנית קרויה לפעמים הסתעפות ריומין: 1. ה4 ג5 2. פו3 ד6 3. ד4 ג:ד4 4. פ:ד4 פו6 5. ו3

==קישורים חיצוניים==

* [http://www.wtharvey.com/rjum.html תחבולות של ניקולאי ריומין ], wtharvey.com
* [http://www.bidmonfa.com/riumin.htm ניקולאי ריומין], bidmonfa.com
* [http://br.geocities.com/xadrezcentral/vencer_capablanca.htm המשחק היחיד שקפבלנקה הפסיד על זמן- לריומין], geocities.com
* [http://chessmetrics.com/cm/CM2/PlayerProfile.asp?Params=199510SSSSS3S109313000000141000000000026010100 מידע כללי]

==משחקים מוסברים (באנגלית) == 
=== 1936 ===
* [https://www.youtube.com/watch?v=Co4mv62F1Ac חוסה ראול קפבלנקה מול ניקולאי ריומין], Revenge That Came Too Easy Capablanca vs Riumin Moscow 1936.16.5.1936,
* [https://www.youtube.com/watch?v=9Mu2nnGd1so ניקולאי ריומין מול חוסה ראול קפבלנקה], 29.5.1936, Study The Endgame! Riumin vs Capablanca Moscow 1936.

==הערות שוליים==
<div style="direction: ltr;">

קטגוריה:שחמטאים רוסים
קטגוריה:שחמטאים סובייטים
קטגוריה:סובייטים שנולדו ב-1908
קטגוריה:נפטרים ב-1942
קטגוריה:רוסים שנפטרו משחפת
Titan (מנוע משחק)

טיטאן הוא מנוע משחק ל-PC שנעשה בו שימוש בעיקר במשחקי אסטרטגיה בזמן אמת בשנות ה-2000 המוקדמות.

המנוע פותח על ידי Stainless Steel Studios ועליו בנויים שני המשחקים הראשונים שלהם - Empire Earth ו-Empires: Dawn of the Modern World.

== קישורים חיצוניים ==
* 

קטגוריה:מנועי משחק
קטגוריה:משחקי אסטרטגיה ממוחשבים (זמן אמת)
גני סאלוסטיוס

[[הגאלי המתאבד, מוצג כיום בפאלאצו אלטמפס.]]
גני סאלוסטיוס (בלטינית: Horti Sallustiani - "הורטי סאלוסטיאני") הם גנים שהוקמו על ידי ההיסטוריון הרומאי סאלוסטיוס.

הגנים המעוצבים נבנו בצפון מערב העיר רומא, באזור שלימים הפך לרובע השישי של רומא בתקופת אוגוסטוס, בין גבעת פיניקיאן לגבעת הקווירינל, ובסמוך ל"ויה סאלאריה" ולימים גם לפורטה סאלאריה.

כיום האזור בו ניצבו הגנים - אזור "סאלוסטיאנו" - משמר את השם המקורי של המקום.

==היסטוריה==
שטח הגנים נרכש על ידי סאלוסטיוס ככל הנראה ממשפחתו של יוליוס קיסר במאה הראשונה לפנה"ס. סאלוסטיוס, שהתעשר במהלך כהונתו כמושל פרובינקיית "אפריקה", הקים את הגנים לרווחת משפחתו. הגנים נותרו בבעלות משפחתו של סאלוסטיוס עד תקופת שלטונות של הקיסר טיבריוס אשר רכש את הגנים. הקיסר נרווה נפטר באחת הווילות שבגן בשנת 98. הגנים נהרסו במהלך ביזת רומא על ידי הגותים בשנת 410.
במהלך המאה ה-17 רכש לודויקו קרדינל לודוויזי, אחיינו של האפיפיור גרגוריוס החמישה עשר את שטח הגנים, והקים בהם את וילה לודוויזי. במהלך הקמת הוילה התגלו שרידי הגנים ופסלים רבים שניצבו בהם.

==תיאור הגנים==
הגנים כללו מקדשים רבים וביתנים רבים, בהם מקדש לאלה ונוס, היפודרום ונימפאום. כמו כן הוצבו גנים פסלים רבים, אובליסק מצרי שהיה למעשה העתק רומי ולא אובליסק מצרי מקורי. אובליסק זה ניצב כיום בחזית כנסיית טריניטה דאי מונטי בראש המדרגות הספרדיות. בין היצירות שהתגלו בגנים ניתן למנות את כד בורגזה, שהתגלה במאה ה-16 ומוצג כיום במוזיאון הלובר, את "הגאלי הגוסס" ואת "הגאלי המתאבד" וכן את כס לודוויזי שהתגלה בשנת 1887 ואת כס בוסטון שהתגלה בשנת 1894.

<gallery>
Niobid Sallustiani Massimo Inv72274.jpg|הניובידית הפצועה, שהתגלתה באתר בשנת 1873 (מוצגת כיום במוזיאון הלאומי הרומאי)
Borghese Vase Louvre Ma86 n6.jpg|כד בורגזה
Dying gaul.jpg|הגאלי הגוסס המוצג במוזיאון הקפיטוליני
Image:Ludovisi throne Altemps Inv8570.jpg|כס לודוויזי (מוצג בפאלאצו אלטמפס)
</gallery>

הקיסר אורליאנוס, שהתגורר במבנים שבגנים, בנה בגנים את אכסדרת מיליאנסיס (בלטינית: porticus Miliarensis) אשר שימשה אותו לאימונים אישיים ולאימון סוסיו. אכסדרה זו, שמשמה עולה שאורכה היה 1,000 צעדים, לא נתגלתה, וייתכן שלא התקיימה, ומדובר באכסדרה שהייתה חלק מהדומוס אורוס.

==ראו גם==
*גני לוקולוס
*גני למיה

==קישורים חיצוניים==

*[http://penelope.uchicago.edu/Thayer/E/Gazetteer/Places/Europe/Italy/Lazio/Roma/Rome/_Texts/PLATOP*/Horti_Sallustiani.html סמיואל בול פלאטנר, מילון טופוגרפי של רומא העתיקה, הוצאת אוניברסיטת אוקספורד, 1929]
== הערות שוליים ==

סאלוסטיוס
קטגוריה:סאלוסטיאנו
SolidWorks

SolidWorks היא תוכנת תיב"ם (CAD) תלת־ממדית מבית חברת SolidWorks Corporation (כיום חברת בת של חברת דאסו סיסטמס). בישראל משווקת התוכנה על ידי חברת סיסטמטיקס, חברה ישראלית שהוקמה ב-1979, וחברת סולידקם, חברת CAM ישראלית. ומשווקת פתרונות מחשוב ותוכנות שרטוט וניהול לשוק הישראלי.
התוכנה יצאה לשוק בשנת 1995, וכיום היא אחת התוכנות המובילות בתחום השרטוט המכני, והיא מערכת התכנון המכני הנמכרת ביותר בישראל.

לעומת אוטוקאד המיועדת בעיקר לתחום האדריכלות והבניין, סולידוורקס פונה יותר לתחום המכונות וההנדסה המכנית, אך גם נפוצה בעולם בקרב מעצבים תעשייתיים.

מוצרים:

* SolidWorks Premium
* SolidWorks Professional
* SolidWorks Standard
* SolidWorks for Students
* SolidWorks Simulations
* SolidWorks Enterprise PDM
* 3DVIA
* DriveWorks
* SolidWorks Routing
* CircuitWorks
* eDrawings
*Solidworks Visualize

== קישורים חיצוניים ==

* 

* [http://www.solidworks.com/ אתר SolidWorks Corporation]
* [http://www.solidworks.co.il/ אתר SolidWorks ISRAEL]
* [http://www.systematics.co.il/ אתר נציגה בארץ Systematics]

== הערות שוליים ==

קטגוריה:תוכנה לתכנון בעזרת מחשב
קטגוריה:תוכנות שהושקו ב-1995
קטגוריה:תוכנות גרפיות
אהרון בר

אהרון בר (Aron J. Barr; נולד ב-1939) הוא סופר, מתרגם ומו"ל ישראלי.

==ביוגרפיה==
אהרון בר נולד בשנת 1939 בכפר יהושע.
בעת שירותו הצבאי, בסוף שנות ה-50, התעוור ואיבד אחת מידיו בעת שעסק בפירוק מוקשים. בשנת 1963 קיבל תואר ראשון בהיסטוריה ולימודי האסלאם מהאוניברסיטה העברית בירושלים. בשנים 1963–1968 למד היסטוריה, כלכלה וספרות אנגלית באוניברסיטת קולומביה בניו יורק, ובשנת 1970 קיבל תואר שני בפסיכולוגיה מהסיטי קולג' של ניו יורק.

בשנים 1969–1974 עבד כפסיכולוג שיקומי בניו יורק, ובישראל (במשרד העבודה ובמשרד הביטחון).

בשנת 1973 הקים את הוצאת "תמוז", שאותה הוא מנהל. כאשר הוצאת "תמוז" הוציאה את שלושה בסירה אחת (מלבד הכלב), בר הוא זה שתרגם את הספר מאנגלית. כמו כן תרגם בר מיצירותיהם של קורט הלבריטר, יז'י קושינסקי, רודיארד קיפלינג, אוסקר ויילד, צ'ארלס ומארי לם.

נשוי לאסנת ואב לשלושה ילדים.

==ספריו==
כתב ספרי שירה, רומנים, סיפורים קצרים וספרי ילדים. כולם, מלבד הראשון, יצאו לאור בהוצאת "תמוז". כמו כן הוציא דיסק בו הוא מבצע שירים ידועים וכמה משיריו.
* חמשירי זימה (1973) (בשיתוף אריה סתיו)
* למה לא נעשה זאת בדרכים: שירים קשים (1975)
* תסריט רומן (1983)
* אל תיסע לפניקס, הוצאת תמוז, תל אביב, (1996)
* אלוהים יעמוד בזה (1999)
* תינוק הזפת (1999)
* אליה - סיפור אהבה (2002)
* בית הלבבות המרוסקים (2002)
* מושחתולי, איירה ליאת בנימיני-אריאל (2005)
* משהו קרה בדרך לירושלים (2006)

== מתרגומיו הבולטים ==
* תפוז מכני מאת אנתוני ברג'ס
* אני בסדר - אתה בסדר מאת תומאס א' הריס
* שלוש עשרה (13) מקטרות, מאת איליה ארנבורג, הוצאת תמוז, 1981.
* חיסול שירותים, מאת טרונין, הוצאת תמוז, 1983.
* האביר ואשת הנזיר קוקטייל צרפתי, איורי פנים: יוני בן שלום, הוצאת תמוז, 1984.
* שלושה בסירה אחת (מלבד הכלב) מאת ג'רום ק. ג'רום, הוצאת תמוז, 1985
* הענק וגנו, מאת אוסקר ויילד, הוצאת סטימצקי-תמוז, 1987.
* הציפור הצבועה, מאת יז'י קושינסקי, הוצאת תמוז, 1974
* גן הנביא, מאת ג'ובראן ח'ליל ג'ובראן, הוצאת תמוז, 1982.
* ג'וני שב משדה הקרב, מאת דאלטון טרמבו (יחד עם לאה צבעוני), הוצאת תמוז, 1975.

==קישורים חיצוניים==
* 
* 
* 

קטגוריה:מו"לים ישראלים
קטגוריה:סופרים כותבי עברית
קטגוריה:סופרים ישראלים
קטגוריה:משוררים ישראלים
קטגוריה:מתרגמים מאנגלית לעברית
קטגוריה:עיוורים ישראלים
קטגוריה:כפר יהושע: אישים
קטגוריה:בוגרי האוניברסיטה העברית בירושלים
קטגוריה:בוגרי הסיטי קולג' של ניו יורק
קטגוריה:ישראלים שנולדו ב-1939
קריאטינין

קראטינין (Creatinine) הוא תוצר של פירוק קריאטין פוספט בשריר.

הקריאטינין מיוצר בשיעור קבוע בגוף. מהדם הוא מסונן לנפרונים שבכליות וכמעט שאינו נספג מחדש, כך שרובו מופרש בשתן. מכיוון שכמותו מופרשת דרך השתן בצורה קבועה, הוא משמש למדידת תפקוד כליות. על ידי בדיקת ריכוז הקריאטינין בדם ובשתן (או מדידת ריכוזו בדם בלבד ושימוש בנוסחה הלוקחת בחשבון מדדים כגון גיל, משקל גוף ומין ביולוגי) ניתן לקבל אינדיקציה לגבי קצב הסינון לפקעיות הנפרונים. פינוי הקריאטנין התקין (ומכאן גם ערך הפילטרציה הגלומרולרית) הוא בין 100 ל-120 מ"ל לדקה.

==ראו גם==
* בדיקת שתן

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:תרכובות ביוכימיות
קטגוריה:כליה
קו סימיאני

קו סימיאני אצל מבוגר
כף יד נורמלית של מבוגר
קו סימיאני הוא אנומליה אנטומית מינורית המתבטאת בצורת קו קפל העובר לכל רוחב כף היד. הקו הסימיאני נוצר בשלב מוקדם של התפתחות העובר בעקבות מיזוג בין שני הקווים הנורמליים העוברים אצל רוב בני האדם (קו החיים וקו הלב). הקו אופייני לפרימטים מתת הסדרה הסימיאנית ומכאן שם הכינוי.

הימצאות קו סימיאני אצל בני אדם, יכול להוות תסמין של מצבים רפואיים מסוימים כגון תסמונת אלכוהול עוברית (FAS) ושל פגמים גנטיים וטריזומיות כמו תסמונת דאון ותסמונת נונאן. ישנה שכיחות של 0.8% של התופעה ביד ימין ושל 1.3% ביד שמאל אצל אנשים בריאים, לעומת 71% ו-61% בהתאמה אצל בעלי תסמונת דאון. באופן כללי, התופעה שכיחה פי שניים אצל גברים מאשר נשים.

==ראו גם==
*קריאה בכף היד

==קישורים חיצוניים==

קטגוריה:מומים מולדים
קטגוריה:כפות ידיים
סלומון השני, קיסר אתיופיה

סלומון השני (בגעז: ሣሎሞን, בעברית: שלמה) היה קיסר אתיופיה ( 13 באפריל 1777- 20 ביולי 1779). היה בנו של אבטו אדיגו. מזוהה עם אותו סלומון שמתואר על ידי הנרי סאלט כאחד הקיסרים שעדיין היו בחיים בשנת ביקורו בשנים 1809–1810.

הוא נעשה קיסר בידי ראס גושו ו-וונד באווסאן לאחר שהדיחו את קודמו תקלה היימנות השני. ריצ'רד פאנקהארסט זוקף לזכותו את בניית כנסיית קדוס פאסילידס ("הקדוש פאסילידס") בגונדר. על פי אלקה גברו לפני שסלומון הודח הוא עוור.

== הערות שוליים ==

קטגוריה:אתיופיה: תקופת השופטים
קטגוריה:השושלת הגונדרית
קטגוריה:קיסרי אתיופיה
קטגוריה:מלכים אפריקאים
מורפינג

מורפינג (Morphing) הוא אפקט מיוחד בסרטים ובאנימציות, שבו דמות או אובייקט משנים את צורתם באופן הדרגתי ורציף. לרוב נעשה שימוש באפקט זה כדי להציג אדם אשר הופך לאדם אחר באמצעות קסם או טכנולוגיה מתקדמת כלשהי. בעבר היו משיגים אפקט זה באמצעות טכניקה של אפקט דהייה (Fade-out). מאז שנות השמונים המאוחרות, אפקט זה נוצר באמצעות תוכנת מחשב אשר מסוגלת לדמות שינויים הדרגתיים מציאותיים יותר.

== דוגמאות לשימוש במורפינג ==
השימוש הראשון בטכניקת המורפינג נעשתה בסרט "ווילו והנסיכה" (1988). נעשה שימוש בתהליך דומה שנה לאחר מכן בסרט "אינדיאנה ג'ונס ומסע הצלב האחרון" (1989).

נעשה שימוש רב בטכניקה זו בשנת 1991, בווידאו קליפ של מייקל ג'קסון "Black or White" ובסרטים "שליחות קטלנית 2: יום הדין" ו"מסע בין כוכבים 6: הארץ הלא נודעת".

תוכנת המורפינג הראשונה אשר יצאה לשוק הפרטי הייתה תוכנת "Morph" של חברת Gryphon אשר עבדה בסביבת מקינטוש. מאז שנת 1992 יצאו לשוק תוכנות מורפינג רבות והאפקט נהיה שכיח מאוד.

==קישורים חיצוניים==

קטגוריה:גרפיקה ממוחשבת
קטגוריה:אפקטים מיוחדים בקולנוע
וטרלו (בלגיה)

וָטֶרלוֹ (בולונית: Waterlô, בצרפתית והולנדית: Waterloo) היא רשות מקומית ולונית, הממוקמת במחוז ברבנט הוולונית, בלגיה. נכון לשנת 2006, ברשות חיים כ-29,315 איש. סך הכול שטחה הוא 21.03 קילומטרים רבועים, בצפיפות של כ-1,394 איש לכל קמ"ר.

אף על פי שווטרלו היא רשות עצמאית, היא משמשת בפועל כפרבר אמיד של בריסל. כרבע מתושבי העיר אינם בלגים, ויש בעיירה קהילה גדולה של דוברי אנגלית. רבים מהתושבים הזרים עובדים בבריסל, המרכז המנהלי של האיחוד האירופי. וטרלו היא מקום מושבו של בית ספר סנט ג'ון הבינלאומי, אחד מבתי הספר הוותיקים והגדולים בבלגיה. מטהו האירופאי של מסטרקארד גם הוא ממוקם בווטרלו.

==קרב ווטרלו==

וטרלו ידועה בעיקר בזכות קרב ווטרלו שנערך בה ב-18 ביוני 1815, בין הקיסרות הראשונה של נפולאון בונפרטה לבין הקואליציה האנטי-צרפתית השביעית (הממלכה המאוחדת, פרוסיה, אוסטריה ואחרות), בפיקודם העיקרי של ארתור ולסלי, הדוכס הראשון מוולינגטון וגבהרד לברכט פון בליכר. בעיירה ישנה מצבה בצורת אריה (המביט לכיוון צרפת), לזכר הקרב הנקרא תל האריה (צרפתית: La Butte du Lion). אטרקציות אחרות בעיירה הקשורות לקרב הן מוזיאון ולינגטון והכנסייה הקתולית של יוסף הקדוש, בה נאמר שוולינגטון התפלל לפני צאתו לקרב. כיום, נמצאים בכנסייה לוחות זיכרון לזכר הנופלים ההולנדים והאנגלים בקרבות.

==אטימולוגיה==
שמו של המקום, ממקור הולנדי, ככל הנראה לקוח מהמילה "Water", שמשמעותה מים, והמילה Lo, שמשמעותה העתיקה היא יער. ככל הנראה, ההתיישבות המוקדמת באזור הייתה ליד יער ביצתי.

== קישורים חיצוניים ==

* 

קטגוריה:ולוניה: יישובים
ילתא

ילתא הייתה אשתו של רב נחמן, אמורא בבלי בן הדור השלישי. היא הייתה בתו של רבה בר אבוה, שהיה אמורא חשוב ומבית ראש הגולה, ולפי חלק מהדעות היה ראש הגולה. רבה בר אבוה היה רבו המובהק של רב נחמן בעלה, ורב נחמן הוא האמורא היחיד המצטט משמו בתלמוד. לפי דעות אחרות לא הייתה ילתא בתו של רבה בר אבוה.

==אישיותה==
ילתא הייתה אשה נבונה ולמדנית ומובאים בתלמוד סיפורים אודותיה. היא פנתה לבעלה בשאלה הבאה: "כל מה שאסרה התורה, התירה לנו דבר כמוהו (כלומר שטעמו כטעם הדבר האסור); אסור לנו דם, אך מותר לנו כבד; אסור לנו לשכב עם נידה, אך מותר לנו לשכב עם אשה בעת שיוצא ממנה דם טוהר; אסור לנו לאכול חֵלֶב של בהמה, אך מותר לנו חלב של חיה; אסור לנו לאכול בשר חזיר, אך מותר לנו לאכול את מוחו של דג השיבוטא; אסור לנו לאכול עוף ששמו גירותא, אך מותר לנו לשון של דג ששמו כוורא; אסור לשכב עם אשת איש, אך מותר להתחתן עם גרושה בחיי בעלה; אסור לשכב עם אשת האח, אך מותר לייבם אותה אם מת בעלה בלא בנים; אסור להתחתן עם גויה, אך היא מותרת לנו אם היא נשבתה במלחמה; מהו אם כן הדבר המותר שטעמו כטעם בשר בחלב האסורים באכילה"? רב נחמן השיב לה שלעטיני הפרה יש טעם של בשר שנתבשל בחלב.

מעמדם הרם של אביה ובעלה לצד עושרה הרב של משפחתה, גרמו לה כבוד וחשיבות רבה, כמסופר בתלמוד בכמה מקומות. כאשר כרעה ללדת, השרו עבורה רצועות צמר גפן בשמן זית והניחו אחת על פדחתה ואחת על רחמה, כדי להקל על חבלי הלידה. כאשר נקלע עולא לבית רב נחמן ולא הניח לילתא לשתות מכוס היין שאותה אחז, כהלכה, בעת ברכת המזון, כעסה ילתא, נכנסה למרתף היין ושברה ארבע מאות כדי יין. לפי הסבר המהרש"א, היא עשתה זאת כדי לבטא בכך, שאין היא כועסת על דבר גשמי – שתיית היין שנמנעה ממנה, אלא על דבר רוחני – שתיית כוס של ברכה.

ילתא היא אחת הנשים הבודדות המוזכרות בתלמוד בשמן והיא מייצגת באופן יוצא דופן במסורת חז"ל, אישה המשמיעה את קולה העצמאי ושיחסיה עם בעלה, רב נחמן, מבטאים שוויון והדדיות זוגית.

בחגים היהודיים, שבהם היה מתכנס הציבור בבית הכנסת לשמוע את דרשת החכם, היו נושאים את ילתא על כסא-אלונקה מיוחד, משום שפחדה ליפול. על אף שנשיאת אדם על כיסא מותרת רק לחכם גדול שהרבים צריכים לו, מסבירים הראשונים שאכן רבים היו צריכים לה מחמת חשיבותה בהיותה בתו של ראש הגולה ורעייתו של רב נחמן.

כשאנשי ראש הגולה (ממשפחתה) ציערו את רב עמרם חסידא והחליאו אותו, ילתא ארגנה לו את הנצרך לרפאותו.

==לקריאה נוספת==
* הרבנית פנינה נויבירט, לדמותה של ילתא, [https://mikve.net/content/672/ מקוה.נט]
*רוחמה וייס ואבנר הכהן, אימהות בטיפול: מסע פסיכולוגי-ספרותי עם גיבורות התלמוד, תל אביב: ידיעות ספרים, 2012; עמ' 29–75.
* רוחמה וייס, ילתא, הקיבוץ המאוחד, 2017.

==קישורים חיצוניים==
* 
* 

==הערות שוליים==

קטגוריה:נשים בתלמוד
קטגוריה:רבניות (נשות רבנים)
קטגוריה:אצולה יהודית
חיבוק חינם

שתי נערות "מחבקות" ב[[תל אביב]]
חיבוק חינם הוא שמה של יוזמה, שבמסגרתה אנשים מציעים חיבוקים לאנשים זרים בשטח ציבורי.

מקור הרעיון הוא בסידני שבאוסטרליה, שם קמה תנועת "חיבוק חינם" (אנגלית: Free hugs), ביוני 2004. הקמפיין התפרסם רבות בשנת 2006 באמצעות קליפ ביוטיוב, שצילם וערך חבר בלהקה האוסטרלית Sick Puppies, שאחד משיריה גם מלווה את הסרטון. הסרטון זכה לתפוצה עצומה של למעלה מ-77 מיליון צפיות נכון לתחילת שנת 2012.

מאז התפשט הרעיון למדינות רבות ובהן
יפן,
הרפובליקה הסינית,
איטליה,
סין,
גרמניה
צרפת, פולין,
בריטניה,
הודו,
אוגנדה,
ירדן,
הרפובליקה הדומיניקנית,
קנדה וישראל, בעיקר הודות לחשיפה התקשורתית הרבה שהוא קיבל. הקמפיין הוא דוגמה ל"פעולה אקראית של טוב לב" כלומר, פעולה שמטרתה היא אך ורק על מנת לגרום להרגשה טובה לאחרים.

==ראו גם==
* מסיבת כרבולים

==קישורים חיצוניים==

* 
* 
* 
* 
* 
* [http://www.tapuz.co.il/blog/userBlog.asp?FolderName=freehugs חיבוק במתנה], הבלוג של מפעילי היוזמה בכיכר רבין בישראל 

==הערות שוליים==

קטגוריה:תנועות חברתיות
קטגוריה:התנהגות האדם
ציילון ההולנדית

המונח ציילון ההולנדית משמש לתיאור התקופה שבין 1685 ל-1798, בה שלטו ההולנדים על האי ציילון, המכונה כיום סרי לנקה.

החל בתחילת המאה ה-16 נשלטה ציילון באופן חלקי על ידי האימפריה הפורטוגזית, וחלקה האחר נשלט על ידי ממלכת סינהלה. שתי אלה נלחמו זו בזו ללא הפסק. הפורטוגזים קבעו תחילה את בירתם בקולומבו אך לאחר מכן העבירוה לעיר גאלה. הפורטוגזים נהגו יד קשה בילידי האי שהתגוררו בחלק שהיה בשליטתם, ומלכה של סינהלה פנה להולנדים לבוא לעזרתו. באותה עת לחמו ההולנדים בספרדים על עצמאותם, והפורטוגזים היו קשורים לאחרונים במסגרת האיחוד האיברי. המערכה השתלבה במלחמת הולנד–פורטוגל, והטמילים והסינהלים שיתפו פעולה אלה עם אלה כדי להרחיק בעזרתם של ההולנדים את הפורטוגזים מהאי.

לאחר גירוש הפורטוגזים מהאי, בגדו ההולנדים בתושבי האי והפכו הם לשליטיו. ההולנדים, כמו הפורטוגזים לפניהם, לא הצליחו להשתלט על פנים האי, אלא רק על חופיו. בשנת 1796, פלשו הבריטים לאי מחשש שתשתלט עליו הצרפת המהפכנית, שכבשה את הרפובליקה ההולנדית ב-1795. ההולנדים שלטו על האי בקירוב כ-150 שנים.

==ראו גם==
* גאלה

== קישורים חיצוניים == 

קטגוריה:סרי לנקה: היסטוריה